………………… napirend

**ELŐTERJESZTÉS**

**a Képviselő-testület 2016. november 24-i rendes ülésére**

**Tárgy:** Tulajdonosi hozzájárulás a Klebelsberg Kultúrkúria és a Klebelsberg Kastély parkjának összekötéséhez

**Készítette:** ………………………………….

dr. Murai Renáta

Jegyzői Titkárságvezető

**Egyeztetve:** …………………………………

Dankó Virág

Alpolgármester

**Látta:** ………………………………….

dr. Szalai Tibor

Jegyző

*A napirend tárgyalása zárt ülést nem igényel.*

**Tisztelt Képviselő-testület!**

A Klebelsberg Kastély MNV Zrt. megbízásából folytatott rekonstrukciós munkálataihoz a Magyar Kormány által biztosított többlet beruházási költségből lehetőség nyílik a Kastély és az Önkormányzatunk tulajdonát képező szomszédos Klebelsberg Kultúrkúria területének összekötésére. A tervek szerint akadálymentesen használható közlekedő útvonal kiépítésére kerülne sor, megteremtve ezzel a lehetőséget közös rendezvények tartására a két intézményben.

Kérem a tisztelt Képviselő-testületet a határozati javaslat elfogadására!

**Határozati javaslat**

A Képviselő-testület úgy dönt, hogy – mint az 54300/1. hrsz-ú, természetben a 1028 Budapest, Hidegkúti út 176. (1028 Budapest, Templom u. 2-10.) szám alatt található Klebelsberg Kultúrkúria tulajdonosa – tulajdonosi hozzájárulását adja ahhoz, hogy a Magyar Kormány által finanszírozott, a Magyar Nemzeti Vagyonkezelő Zrt. megbízásából végzett, a Klebelsberg Kastély rekonstrukciós munkálatai keretében sor kerüljön a Klebelsberg Kastély és a Klebelsberg Kultúrkúria területének összekötésére.

A Képviselő-testület felkéri a Polgármestert a szükséges intézkedések megtételére.

**Felelős:** Polgármester

**Határidő:** 2016. december 1.

*A határozat elfogadása egyszerű többségű szavazati arányt igényel.*

**Budapest, 2016. november 17.**

**Dr. Láng Zsolt**

**Polgármester**